અમદાવાદ: દિવાળી વેકેશનની શરૂઆત થઇ ગઇ છે. વેકેશન દરમ્યાન લોકો બહાર ફરવા જતા હોય છે અથવા સગાં-સંબંધીઓનાં ત્યાં જતા હોય છે. આવા સમયમાં બંધ મકાનોને તસ્કરો ટાર્ગેટ બનાવી ચોરીને અંજામ આપે છે. પોલીસે આવી ઘરફોડને રોકવા હવે લોકોને પોતાનાં મકાન બહાર ગામ જતી વખતે બંધ હોય તો પોલીસને જાણ કરીને જવા જણાવ્યું છે. જેના માટે વર્તમાનપત્રોમાં પોલીસનાં સૂચન અને જાણ કરવા અંગેનું ફોર્મ મોકલ્યું છે. બહારગામ જતાં લોકોએ આ ફોર્મ ભરીને પોલીસ સ્ટેશનમાં જમા કરાવવાનું રહેશે.